Foto’s: Sterre mooi getooi vir die Grammy-toekenningsLady Gaga (Chrsi Pizzello/Invision/AP) Hollywood ken van opdollie en die 61ste Grammy-toekennings, wat Sondagaand plaasgevind het, het beslis nie teleurgestel in die mode-afdeling nie. Dit blyk dat sterre vanjaar aangetrokke was tot neutrale kleure en skakerings van pienk. Die modetydskrif Vogue het onder andere vir Miley Cyrus, Lady Gaga en Janelle Monáe as van die besgeklede sterre aangewys. Gaga het in 2011 by die 53ste Grammy-toekennings op die rooi tapyt opgedaag in ŉ eier wat deur vier mense gedra is. Sy het gesê sy was drie dae lank in die eier voordat sy tydens haar optrede by dié geleentheid “uitgebroei” het. Gaga het wel vanjaar besluit om ŉ gesofistikeerde blinksilwer rok te dra, en het drie Grammy-toekennings op die glansaand ontvang. Kyk hier hoe die sterre gelyk het: